
ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση παρέκκλισης ύψους Πύργου Ασκήσεων της 
Πυροσβεστικής στο Ο.Τ. 294α του εγκεκριμένου 

σχεδίου της πόλης της Βέροιας. 1 

Τροποποίηση εγκεκριμένου ρυμοτομικού σχεδίου πό¬ 
λης Βέροιας στα Ο.Τ. 91 και Ο.Τ.52δ. 2 

Αναγνώριση αγροτικής οδού ως προϋφιστάμενης του 
έτους 1923, στην εκτός σχεδίου περιοχή, στην το¬ 
ποθεσία «Ξηροκάμπι - Ζηλιάνα» του Δ.Δ. Σκοτί- 
νας. 3 


ΑΠΟΦΑΣΕΙ Σ 

Αριθμ. Δ13α. 1480 (1) 


Έγκριση παρέκκλισης ύψους Πύργου Ασκήσεων της Πυ¬ 
ροσβεστικής στο Ο.Τ. 294α του εγκεκριμένου σχεδί¬ 
ου της πόλης της Βέροιας. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Το ν. 1577/1985 «τροποποίηση των διατάξεων του 
«Γενικός Οικοδομικός Κανονισμός» και άλλες πολεο- 
δομικές διατάξεις» και ειδικότερα το άρθρο 21 αυτού, 
όπως συμπληρώθηκε με το ν. 2831/2000. 

2. Τη μελέτη αναθεώρησης του εγκεκριμένου ρυμοτο¬ 
μικού σχεδίου της πόλης Βέροιας (ΦΕΚ 78/Δ/3.2.1988). 

3. Το υπ’ αριθμ. 14373/8348/14.12.2007 έγγραφο της Κ.Ε.Δ. 
της Διεύθυνσης Οικονομικού-Διοικητικού και την τεχνική 
έκθεση για παρέκκλιση ύψους πύργου ασκήσεων της 
πυροσβεστικής όπου αιτιολογείται η αύξηση ύψους. 

4. Την απόφαση Νομάρχη Ημαθίας υπ’αριθμ. 1698/ 
31.8.1994 (ΦΕΚ 1026/Δ/4.10.1994) περί τροποποίησης των 
όρων δόμησης στην πόλη της Βέροιας. 

5. Την υπ’αριθμ. 55/2008 απόφαση του Δημοτικού συμ¬ 
βουλίου Βέροιας με τα διαγράμματα της αρχιτεκτονικής 
μελέτης που την συνοδεύουν. 

6. Την υπ’ αριθμ. Δ13α. 1042/11.4.2008 εισήγηση του 
Τμήματος Πολεοδομίας και Πολ. Εφαρμογών της Δ/νσης 
Πολεοδομίας και Περ/ντος Ν.Α. Ημαθίας. 

7. Την από 11.4.2008 θετική γνωμοδότηση του Σ.Χ.Ο.Π. 
Ν. Ημαθίας, όπως αυτή εκφράζεται στο εκτός ημερήσιας 
διάταξης θέμα του πρακτικού της 1ης συνεδρίασης. 


Επειδή 

Όπως προκύπτει από τη θετική γνωμοδότηση του 
Σ.Χ.Ο.Π. Ν. Ημαθίας, η οποία εκφράζεται στο εκτός ημε¬ 
ρήσιας διάταξης θέμα του Ιου/2008 πρακτικό. 

«Σύμφωνα με το άρθρο 21 του ν. 1577/1985, «2. Για τα 
ειδικά κτίρια επιτρέπονται παρεκκλίσεις ως προς το 
ύψος για μεμονωμένα στοιχεία του κτιρίου, όπως οι 
καπναγωγοί, τα καμπαναριά, οι υδατόπυργοι, τα σιλό, 
καθώς και ως προς την κατασκευή περισσότερων του 
ενός υπογείων, που δεν υπολογίζονται στην επιφάνεια 
που προκύπτει από το συντελεστή δόμησης. 3. Οι παρα¬ 
πάνω παρεκκλίσεις εγκρίνονται με απόφαση του οικείου 
νομάρχη, ύστερα από σύμφωνη γνώμη του συμβουλίου 
χωροταξίας, οικισμού και περιβάλλοντος του νομού και 
αιτιολογημένη πρόταση του φορέα, στον οποίο υπάγε¬ 
ται, από άποψη λειτουργίας το συγκεκριμένο κτίριο, ή 
από την πολεοδομική υπηρεσία για τα κτίρια, για τα 
οποία δεν υπάρχει αρμόδιος φορέας. 

- Το κτίριο της Πυροσβεστικής υπηρεσίας πρέπει να 
διαθέτει στον αύλειο χώρο και ένα πύργο ασκήσεων, 
ώστε να είναι δυνατή η εκτέλεση ειδικών πυροσβεστι¬ 
κών ασκήσεων, με βάση το Πρόγραμμα Εκπαίδευσης 
που όλες οι υπηρεσίες εκτελούν. Το συνολικό ύψος 
του πύργου ασκήσεων είναι δεκαέξι (16) μέτρα. Το 
ύψος είναι απαραίτητο ώστε να προσομοιάζει με μια 
τετραώροφη οικοδομή για την σωστή εκπαίδευση των 
πυροσβεστών με παράλληλη χρήση των κλιμακοφόρων 
οχημάτων τους. 

- Σύμφωνα με τη μελέτη αναθεώρησης το μέγιστο 
επιτρεπόμενο ύψος στο Ο.Τ. 294α (τομέας IV) είναι 12 
μέτρα, αποφασίζουμε: 

Την έγκριση παρέκκλισης ως προς το ύψος για την 
κατασκευή Πύργου Ασκήσεων της Πυροσβεστικής Υπη¬ 
ρεσίας στα 16 μέτρα από το διαμορφωμένο έδαφος του 
χώρου εγκατάστασης. 

Από τις κανονιστικές διατάξεις της απόφασης αυτής 
δεν προκαλείται δαπάνη σε βάρος του κρατικού προ¬ 
ϋπολογισμού ή του προϋπολογισμού της Νομαρχιακής 
Αυτοδιοίκησης ή του οικείου Ο.Τ.Α. 

Κατά της απόφασης αυτής επιτρέπεται η προσφυγή 
ενώπιον του Γ.Γ. της Περιφέρειας Κεντρικής Μακεδονίας 
για παράβαση Νόμου, σύμφωνα με το άρθρο 18, παρ. 12, 
του ν. 2218/1994 εντός αποκλειστικής προθεσμίας [30] 
τριάντα ημερών από τη δημοσίευση της. 

Κατά τα λοιπά εφαρμόζονται οι διατάξεις του άρθρου 
7 του ν. 2839/2000. 

Η ισχύς της αρχίζει από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βέροια, 16 Απριλίου 2008 
Ο Νομάρχης 

ΚΩΣΤΑΣ ΚΑΡΑΠΑΝΑΓΙΩΤΙΔΗΣ 

-♦- 

Αριθμ. Δ13α.594 (2) 

Τροποποίηση εγκεκριμένου ρυμοτομικού σχεδίου 
πόλης Βέροιας στα Ο.Τ. 91 και Ο.Τ.52δ. 

Ο ΝΟΜΑΡΧΗΣ ΗΜΑΘΙΑΣ 

Έχοντας υπόψη: 

1. Τις διατάξεις του ν.δ. της 17.7.1923 (ΦΕΚ 228Α/16.8.1923) 
«περί σχεδίων πόλεων κλπ.». 

2. Τις διατάξεις του ν.δ. της 3.4.1929 «περί ΓΟΚ του 
κράτους» και ειδικότερα του άρθρου 21 αυτού. 

3. Το ν. 2831/2000 «τροποποίηση των διατάξεων του 
ν.1577/1985 «Γενικός Οικοδομικός Κανονισμός» και άλλες πο- 
λεοδομικές διατάξεις» και ειδικότερα το άρθρο 29 αυτού. 

4. Το ν. 3044/2002 «Μεταφορά συντελεστή δόμησης 
και ρύθμιση άλλων θεμάτων αρμοδιότητας Υ.ΠΕ.ΧΩ.ΔΕ» 
(ΦΕΚ Α' 197) και ειδικότερα το άρθρο 10 αυτού. 

5. Την υπ’ αριθμ. Γ 34992/1436/14.5.1986 απόφαση του 
Υπουργού ΠΕ.ΧΩ.ΔΕ. (ΦΕΚ 865Δ/23.9.1986) «Περί εγκρί- 
σεως του Γ.Π.Σ. Δήμου Βέροιας». 

6. Την υπ’ αριθμ. 182ΕΠΑ/87/88 απόφαση Νομάρχη 
Ημαθίας (ΦΕΚ 78Δ/3.2.1988) περί «εγκρίσεως της πο- 
λεοδομικής μελέτης αναθεώρησης του εγκεκριμένου 
ρυμοτομικού σχεδίου Βέροιας». 

7. Τη σχετική εισήγηση του Πολεοδομικού Τμήματος 
του Δήμου Βέροιας προς το Δημοτικό Συμβούλιο. 

8. Την υπ’ αριθμ. 316/2008 απόφαση του Δημοτικού 
Συμβουλίου Βέροιας για κίνηση διαδικασίας τροποποί¬ 
ησης του ρυμοτομικού σχεδίου στα Ο.Τ. 91 και 52δ. 

9. Το γεγονός ότι τηρήθηκε η νόμιμη διαδικασία ανάρ- 
τησης-δημοσιοποίησης της απόφασης και δεν υποβλή¬ 
θηκαν ενστάσεις. 


10. Η υπ’ αριθμ. Δ13α.2983/25.8.2008 εισήγηση της Δ/ 
νσης Πολεοδομίας και Περιβάλλοντος Ν.Α. Ημαθίας. 

11. Το υπ’ αριθμ.2486/21.10.2008 έγγραφο του Πολεο- 
δομικού τμήματος Βέροιας με το οποίο έγινε διαβίβαση 
συμπληρωματικών στοιχείων στο ΣΧΟΠ Ν. Ημαθίας. 

12. Η από 8.12.2008 θετική γνωμοδότηση του ΣΧΟΠ Ν. 
Ημαθίας όπως αυτή εκφράζεται στο 8° πρακτικό πράξη 
5η, αποφασίζουμε: 

Την τροποποίηση του εγκεκριμένου ρυμοτομικού σχε¬ 
δίου, όπως διακρίνεται στο συνημμένο τοπογραφικό 
διάγραμμα που αποτελεί αναπόσπαστο τμήμα της από¬ 
φασης αυτής, σε χαρακτηρισμό χώρου πρασίνου του 
χώρου του δημοτικού σχολείου εμβαδού 174 τ.μ. στην 
βόρεια πλευρά του τείχους. 

Τον χαρακτηρισμό χώρου πρασίνου πεζόδρομου εμ¬ 
βαδού 15 τ.μ. στην δυτική πλευρά. 

Τον καθορισμό ρυμοτομικής γραμμής στην νότια και 
δυτική περίμετρο του κτιρίου του σχολείου και τον 
χαρακτηρισμό ως προκηπίου του ακάλυπτου χώρου 
των κτισμάτων του Ο.Τ.91. 

Όλοι οι χώροι πρασίνου που χαρακτηρίζονται παρα¬ 
πάνω ανήκουν στο Ο.Τ.52δ. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού προϋπολογισμού ή 
του προϋπολογισμού της Νομαρχιακής Αυτοδιοίκησης 
ή της οικίας Κοινότητας. 

Κατά της απόφασης αυτής επιτρέπεται η προσφυγή 
ενώπιον του Γ.Γ. της Περιφέρειας Κεντρικής Μακεδονίας 
για παράβαση Νόμου ,σύμφωνα με το άρθρο 8 παρ. 12 
του ν. 2218/1994 εντός αποκλειστικής προθεσμίας (30) 
τριάντα ημερών από την δημοσίευση της. 

Η ισχύς της αρχίζει από την δημοσίευσή της. 

Η απόφαση αυτή μαζί με το διάγραμμα που τη συνοδεύει 
να δημοσιευθεί στην Εφημερίδα της Κυβερνήσεως. 

Βέροια, 4 Μαρτίου 2009 
Ο Νομάρχης 

ΚΩΣΤΑΣ ΚΑΡΑΠΑΝΑΓΙΩΤΙΔΗΣ 

1967 


Αριθμ. 21/3294.01Κ. (3) 

Αναγνώριση αγροτικής οδού ως προϋφιστάμενης του 
έτους 1923, στην εκτός σχεδίου περιοχή, στην τοπο¬ 
θεσία «Ξηροκάμπι - Ζηλιάνα» του Δ.Δ. Σκοτίνας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις του ν.δ./17.7.1923 «Περί σχεδίων πό¬ 
λεων και κωμών του Κράτους», όπως τροποποιήθηκε 
και συμπληρώθηκε μεταγενέστερα και ειδικότερα το 
άρθρο 20. 

2. Τις διατάξεις του άρθρου 6 του ν. 1337/1983 (ΦΕΚ Α' 
33) «περί επεκτάσεως πολεοδομικών σχεδίων». 

3. Τις διατάξεις του άρθρου 9 του ν. 1577/1985 (ΦΕΚ Α' 
210) «περί ΓΟΚ», όπως αυτός τροποποιήθηκε. 

4. Τις διατάξεις του άρθρου 10 του ν. 3212/2003 «Άδεια 
δόμησης πολεοδομικές και άλλες διατάξεις θεμάτων 
αρμοδιότητας Υ.ΠΕ.ΧΩ.ΔΕ.» (ΦΕΚ Α' 308) 

5. Την Εγκ-5/2004 

6. Το Εγγρ-1256/2005 της ΔΟΚΚ 

7. Την με υπ’ αριθμ. ΓΝ 01/174/125/25.1.2007 απόφαση 
Νομάρχη περί «μεταβίβασης αρμοδιοτήτων στους Αντι- 
νομάρχες». 

8. Την από 10077/19.9.2008 αίτηση της Κουιμτζή Καλού- 
δας για την αναγνώριση, ως προϋφιστάμενης του έτους 
1923, της αγροτικής οδού στο αγρόκτημα στη θέση 
«Ξηροκάμπι - Ζηλιάνα» του Δ.Δ. Σκοτίνας του Δήμου 
Ανατολικού Ολύμπου και το συνημμένο αυτής φάκελο 
που περιλαμβάνει: 

- Τοπογραφικό διάγραμμα κλίμακας 1:500 της συντά- 
ξαντα Μηχανικού Ζωγράφου Όλγας. 


- Την υπ’ αριθμ. 4185/10.4.2008 βεβαίωση του Δήμου 
Ανατολικού Ολύμπου. 

- Τον με υπ’ αριθμ. 1081/3.4.1991 οριστικό τίτλο της 
Δ/νσης Δασών. 

- Το υπ’ αριθμ. 2218/7.2.2008 συμβόλαιο της Συμβ/φου 
Κατερίνης Καραμήτρου Χριστίνας. 

9. Την υπ’ αριθμ. 21/10077/14.11.2008 αρνητική εισήγηση 
της υπηρεσίας προς το ΣΧΟΠ Νομού Πιερίας. 

10. Το υπ’ αριθμ. 65/13.1.2009 απόσπασμα πρακτικού 
ΣΧΟΠ με το οποίο αποφασίζει θετικά ως προς την 
αναγνώριση της εν λόγω αγροτικής οδού ως προϋφι- 
στάμενης του έτους 1923, αποφασίζουμε: 

Αναγνωρίζουμε την αγροτική οδό που αποτυπώνεται 
στο συνημμένο τοπογραφικό διάγραμμα κλίμακας 1: 500 
της συντάξαντα Μηχανικού Ζωγράφου Όλγας. 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η παρούσα απόφαση είναι δυνατό να προσβληθεί 
από κάθε ενδιαφερόμενο με προσφυγή ενώπιον του 
Γενικού Γραμματέα Περιφέρειας Κεντρικής Μακεδονί¬ 
ας, σύμφωνα με το άρθρο 69 του π.δ. 30/1996, μέσα σε 
αποκλειστική προθεσμία τριάντα (30) ημερών από την 
κοινοποίηση ή γνώση της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 30 Μαρτίου 2009 

Με εντολή Νομάρχη 
Ο Αντινομάρχης 
ΝΙΚΟΣ ΜΠΟΥΡΟΝΙΚΟΣ 

